Komission asetus (EY) N:o 2446/2000, annettu 6 päivänä marraskuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä



Virallinen lehti nro L 281 , 07/11/2000 s. 0012 - 0013



Komission asetus (EY) N:o 2446/2000, annettu 6 päivänä marraskuuta 2000, tiettyjen nimitysten kirjaamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetussa neuvoston asetuksessa (ETY) N:o 2081/92 säädettyyn "Suojattujen alkuperänimitysten ja suojattujen maantieteellisten merkintöjen rekisteriin" annetun asetuksen (EY) N:o 2400/96 liitteen täydentämisestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 1509/2000(2), ja erityisesti sen 6 artiklan 3 ja 4 kohdan, sekä katsoo seuraavaa: (1) Espanja, Ranska, Italia ja Irlanti ovat toimittaneet komissiolle asetuksen (ETY) N:o 2081/92 5 artiklan mukaisesti eräiden nimitysten alkuperänimitystä tai maantieteellistä merkintää koskevia rekisteröintihakemuksia. (2) Mainitun asetuksen 6 artiklan 1 kohdan mukaisesti todettiin, että hakemukset ovat kyseisen asetuksen mukaisia ja erityisesti, että ne sisältävät kaikki asetuksen 4 artiklassa säädetyt tiedot. (3) Komissiolle ei ole esitetty sen jälkeen, kun tämä asetuksen liitteessä olevat nimitykset julkaistiin Euroopan yhteisöjen virallisessa lehdessä(3), mainitun asetuksen 7 artiklan mukaisesti väitteitä rekisteröintejä vastaan. (4) Kyseiset nimitykset voidaan näin ollen kirjata suojattujen alkuperänimitysten ja suojattujen maantieteellisten merkintöjen rekisteriin, jolloin niitä suojellaan yhteisössä suojattuna alkuperänimityksenä tai suojattuna maantieteellisenä merkintänä. (5) Tämän asetuksen liitteellä täydennetään komission asetuksen (EY) N:o 2400/96(4), sellaisena kuin se on viimeksi muutettuna asetuksella (EY) N:o 1904/2000(5), liitettä, ON ANTANUT TÄMÄN ASETUKSEN: 1 artikla Täydennetään asetuksen (EY) N:o 2400/96 liitettä tämän asetuksen liitteessä olevilla nimityksillä, ja kyseiset nimitykset kirjataan asetuksen (ETY) N:o 2081/92 6 artiklan 3 kohdassa tarkoitettuun suojattujen alkuperänimitysten ja suojattujen maantieteellisten merkintöjen rekisteriin suojattuna alkuperänimityksenä (SAN) tai suojattuna maantieteellisenä merkintänä (SMM). 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 2000. Komission puolesta Franz Fischler Komission jäsen (1) EYVL L 208, 24.7.1992, s. 1. (2) EYVL L 174, 13.7.2000, s. 7. (3) EYVL C 38, 10.2.2000, s. 3; EYVL C 21, 25.1.2000, s. 20; EYVL C 77, 17.3.2000, s. 2; EYVL C 77, 17.3.2000, s. 6 ja EYVL C 93, 31.3.2000, s. 2. (4) EYVL L 327, 18.12.1996, s. 11. (5) EYVL L 228, 8.9.2000, s. 57. LIITE PERUSTAMISSOPIMUKSEN LIITTEESSÄ I MAINITUT IHMISRAVINNOKSI TARKOITETUT TUOTTEET Lihapohjaiset tuotteet IRLANTI Timoleague Brown Pudding (SMM) Juustot ESPANJA Queso de l'Alt Urgell y la Cerdanya (SAN) Hedelmät, vihannekset ja viljakasvit ESPANJA Melocotón de Calanda (SAN) ITALIA Limone di Sorrento (SMM) Rasvat Oliiviöljy: ITALIA Chianti Classico (SAN) Terre di Siena (SAN) Siiderit RANSKA Cidre de Bretagne tai cidre breton (SMM) Cidre de Normandie tai cidre normand (SMM)